## Xfce 4 foretrukne programmer

### Benedikt Meurer

`<benny@xfce.org>`

Denne manual beskriver version 0.6.0 af Foretrukne programmer til Xfcestruktur og dets komponenter.

Ophavsret © 2004, 2005, 2006 Benedikt Meurer

Der gives hermed tilladelse til kopiere, distribuere og/eller ændre dette dokument under betingelserne af GNU Free Documentation License, Version 1.1 eller enhver senere version udgivet af Free Software Foundation, med ingen ufravigelige dele; ingen forsidetekst, og ingen bagsidetekst. Hele licensteksten er til rådighed på Free Software Foundation.

April 2006

## Introduktion

Gennem hele 4,x serien af skrivebordsmijøet Xfce, har der ikke været nogen nem måde for brugere at indstille deres foretrukne programmer, f.eks. netlæseren der skal åbne internetlinks. Foretrukne programmer til Xfcestrukturen blev tilføjet i Xfce 4.3 for at overkomme denne begrænsning og give brugerne en nem måde at vælge deres foretrukne netlæser, postprogram og konsolemulator på.

## Indstilling

Du kan tilgå indstillingsdialogen ved at klikke på foretrukne programmerknappen i Xfce indstillinger. Indstillingsdialogen er delt op i to sider, som er beskrevet i de følgende sektioner.

### Internetprogrammer

Den første side af konfigurationsdialogen tillader dig at vælge din foretrukne netlæser og postprogram. Den valgte netlæser vil blive brugt til at åbne internetlinks med, hvorimod postprogrammet vil blive brugt til at oprette postmeddelelser med.

Figur 1. Internetprogrammer

For at vælge en anden netlæser end den nuværende standard, skal du klikke på standard netlæsersektionen og en liste af de netlæsere der er blevet fundet på dit system, vil forekomme som vist i Figur 2, “Vælg netlæser”.

Figur 2. Vælg netlæser

Hvis den netlæser du leder efter ikke automatisk er fundet af systemet, kan du vælge Andre...fra rullegardinmenuen og en dialog vil bede dig om at indtaste kommandoen til den brugervalgte netlæser, som vist i Figur 3, “Angiv en brugervalgt netlæser”.

Figur 3. Angiv en brugervalgt netlæser

Den specielle markør `%s`i kommandoen vil blive erstattet med den URL, når klikker på en internethenvisning. Når du kører den foretrukne netlæser uden brug af nogen URL, f.eks. ved at bruge exo-open --launch WebBrowser, vil kun den binære del af kommandoen blive brugt, og parametrene vil blive fjernet. I det ovenstående eksempel med mywebbrowser "%s" som brugervalgt netlæser, vil kommandoen mywebbrowser blive brugt til at åbne netlæseren uden en URL.

### Andre programmer

Den første side af indstillingsdialogen, vil tillade dig at vælge din foretrukne konsolemulator. Den foretrukne konsolemulator vil blive brugt i hele skrivebordsmiljøet til Xfce, til at køre programmer der skal køres i et CLI (command line interface) miljø.

Figur 4. Andre programmer

For brugervalgte konsolkommandoer, vil den specielle markør `%s`blive at erstattet med programmet, for at køre i konsollen. Ellers gælder de samme regler som beskrevet i “Internetprogrammer”.

## exo-open

En simpel kommandolinje brugerflade er inkluderet i Foretrukne programmer til Xfcestrukturen, der hedder `exo-open`. Brugere og udviklere kan bruge dette værktøj til at køre det foretrukne program for en bestemt kategori, eller til at åbne URLs med det program der er sat som standard til at starte URL'er

`exo-open` understøtter to handlingstilstande. Den første vil simpelthen starte det foretrukne program fra en bestemt kategori, evt. med en parameter (den nøjagtige mening med udtrykket parameter afhænger af kategorien). F.eks. for at køre kommandoen mutt i den foretrukne konsolemulator, ville du bruge

    exo-open --launch TerminalEmulator mutt

mens for bare at åbne den foretrukne netlæser, vil den følgende kommando blive brugt:

    exo-open --launch WebBrowser

Den anden tilstand understøttet af `exo-open` åbner alle parametre med det det program der sat som standard til at håndtere URLs. Her betyder URLs enten fuldt ud kvalificerede URLs (som f.eks. `http://xfce.org/` eller `mailto:xfce4-dev@xfce.org`) eller som lokale stier (som f.eks. `/home/dude/minfil.txt`). F.eks. for at åbne `/home/dude/fil1.mp3` og `/home/dude/fil2.txt`i deres foretrukne programmer ville du bruge følgende kommando:

    exo-open /home/dude/fil1.mp3 /home/dude/fil2.txt

Du kan oprette en mail til xfce4-dev mail post, ved at køre:

    exo-open mailto:xfce4-dev@xfce.org

## Om

Foretrukne programmer til Xfce strukturen og dens komponenter blev skrevet af Benedikt Meurer(`<benny@xfce.org>`)for Xfce skrivebordsmiljøet. Besøg Xfce hjemmeside for mere information.

Brug Xfce fejlsporingssystem (Product: `libexo`, Component: `helpers`) hvis du vil indrapportere en fejl eller foreslag, vedrørende programmet eller denne manual.

Hvis du har spørgsmål til brugen eller installation af denne pakke, så spørg venligst på xfce postlisten. Udviklingsdiskussion, finder sted sted på xfce4-dev postliste.

Dette programmel er udgivet under betingelserne af GNU General Public License, som udgivet af Free Software Foundation; enten version 2 af licensen, eller (som mulighed) enhver senere version.

Du skulle have modtaget en kopi af GNU General Public License sammen med dette program; hvis ikke, så skriv til Free Software Foundation, Inc., 59 Temple Place - Suite 330, Boston, MA 02111-1307, USA.